procesaur/Wiki.mk huggingface dataset:
Димитар Исаковски

Димитар Исаковски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно семејство. Во потрага за подобар живот се доселил во Скопје. Работел како општ работник. Започнал организирано да работи за народноослободителната борба. Бил учесник во разни диверзантски акции, во растурањето на летоци, собирање материјална помош и слично. Во почетокот на септември 1944 година, стапил во борбените редови на македонска ударна бригада. Бил борец во третата чета на првиот баталјон. Често бил ангажиран да врши курирски задачи, што ги исполнувал со успех. Во борбата што бригадата ја водела против балистичките банди во Долно Соње, храбро загинал близу селските гробишта во селото.
2 Наводи
Драган Јакимовски

Драган Б. Јакимовски ( во — во ) — македонски партизан, борец за слобода на Македонија и учесник во НОВ.
1 Животопис
Завршил неполно средно образование, а потоа работел како службеник во Скопје. Рано се вклучил во народно-ослободителното движење и активно учествувал во акциите за собирање материјална и друга помош за партизаните. Во 1944 година стапил во борбените редови на Дванаесеттата македонска ударна бригада. Со бригадата учествувал во борбите против германските колони на железничката линија Скопје - Велес. Посебно се истакнал во борбите за конечното уништување на балистичките банди на терените на Китка и Водно. Кога бригадата добила задача да ги потисне балистите концентрирани на десната страна на Треска, Драган бил убиен на 10 октомври 1944 година.
2 Наводи
Променлива ѕвезда од типот на W Голема Мечка

Променлива ѕвезда од типот на W Голема Мечка, наречена и нискомасена допирна двојка — вид на затемнувачка двојна променлива ѕвезда. Овие ѕвезди се блиски двојки од спектрален тип F, G или K кои делат една иста обвивка од материјал и затоа се во меѓусебен допир. Наречени се допирни двојни ѕвезди двете ѕвезди се сопираат и пренесуваат маса и енергија низ врзивното грло или „прекуконтакт“.
Класата опфаќа две поткласи: A и W. W UMa-двојките од типот A се сочинети од две ѕвезди, обете поврели од Сонцето, со спектрални типови A или F, и периоди од 0,4 до 0,8 ден. Оние од типот W се од постудените спектрални типови G или K и пократки периоди од 0,22 до 0,4 ден. Разликата во површинската температура на составниците е помала од неколку стотини келвини. Во 1978 г. е воведена и поткласата B, која се одликува со поголема разлика во површинската температура. Во 2004 г. се откриени H-системите (висок масен сооднос) од Силард Чизмадија и Петер Клаѓивик.
Оние од типот H имаат поголем масен сооднос отколку <math>q=0,72</math> (<math>q</math> = (маса на главната)/(маса на споредната)) и имаат дополнителен момент на импулсот.
Олин Еген открил дека овие ѕвезди следат однос период-боја, при што оние со покуси периоди се поцрвени. Во 2012 г. Терел, Грос и Куни објавиле боен преглед на 606 W UMa-двојки во Џонсон-Казенсовиот фотометриски систем.
Светлинските криви им се разликуваат од оние на класичните затемнувачки двојки, претрпувајќи постојани елипсоидни промени наместо одделни затемнувања. Ова се должи на тоа што ѕвездите меѓусебно гравитациски се изобличуваат, а со тоа и проектираната површина. Длабичните на сјајносните минимуми обично се истоветни бидејќи обете ѕвезди имаат речиси еднакви површински температури.
Прототип на оваа класа е ѕвездата W Голема Мечка (W UMa).
1 Примери
Име, Соѕведие, Откривање, ''Привидна величина'' (најголема), ''Привидна величина'' (најмала), ''Величински опсег'', Период, Спектрални типови(затемнувачки составници), Забелешка
AB And, Андромеда, 10,40, 11,27, д, G5, G5V
S Ant, Пумпа, Х.М. Пол, 1891, 6,27, 6,83, д
44 (или i) Boo B, Воловар, 5,8, 6,4, д, G2V, G2V, троен систем A е непроменлив
TU Boo, Воловар, 11,8, 12,5, д
VW Cep, Кефеј, 7,23, 7,68, д, G5, K0Ve
WZ Cep, Кефеј, 11,4, 12,0, д, F5, можен троен систем
ε CrA, Јужна Круна, 4,74, 5,0, д
SX Crv, Гавран, 8,99, 9,25, д, F7V, ?
V1191 Cyg, Лебед, 10,82, 11,15, д, F6V, G5V
V571 Dra, Змеј, Баркин, 2018, 14,43, 14,77, д
XY Leo, Лав, 9,45, 9,93, д, K0V, K0
CE Leo, Лав, 11,8, 12,6, д
TV Pic, Сликар, Ферсхурен, 1987, 7,37, 7,53, д
Y Sex, Секстант, 9,81, 10,23, д, можеби два подѕвездени придружника
W UMa, Голема Мечка, 7,75, 8,48, д, F8Vp, F8Vp, прототип, можен троен систем
Александар Јаневски

Александар Јаневски ( во — во ) — македонски партизан, борец за слобода на Македонија и учесник во НОВ.
1 Биографија
Произлегува од сиромашно семејство. Завршил основно училиште, а потоа како напреден младинец бил вклучен во акциите за помагање на оруженото востание против окупаторот. На 7 септември 1944 година стапил во борбените редови на Дванаесеттата македонска ударна бригада и бил распореден во првата чета на вториот баталјон. Со бригадата учествувал во борбите против непријателот, во близина на Скопје. Бил учесник во уличните борби и заземањето на големото германско упориште во зградата на училиштето „''Гоце Делчев“''. Токму во таа битка го изгубил и својот живот во битките за ослободување на Скопје.
Лазо Јаневски

Лазо Ј. Јаневски ( во — во ) — македонски партизан, борец за слобода на Македонија и учесник во НОВ.
1 Животопис
Заедно со семејството се преселил во Скопје. Произлегол од работничко печалбарско семејство. Завршил основно училиште, а потоа изучил занает. Работел како кројачки работник. Уште пред Втората светска војна учествувал во штрајковите на УРС-овите синдикати. Есента 1944 година стапил во Дванаесеттата македонска ударна бригада. Во составот на третата чета, втор баталјон, се покажал како храбар борец во борбите против балистичките банди концентрирани на теренот на Китка и Водно. Потоа учествувал против истиот непријател на терените околу Треска и Бел Камен. Учествувал и во борбата за заземање на Радио-станицата Скопје. Во овој судир храбро го дал својот млад живот. Неговите останки биле закопани на скопските гробишта.
2 Наводи
Светска турнеја на UCI 2021

Светска турнеја на UCI 2021 — низа трки предвидени во сезоната 2021, кои вклучувале дваесет и девет друмски велосипедски настани во текот на сезоната 2021. Турнејата започнала со воведната етапа на Трка ОАЕ на 21 февруари, а завршила со Џиро ди Ломбардија на 9 октомври.
1 Настани
Календарот за 2021 година бил објавен во есента 2020 година.
+ Трки во Светската турнеја на UCI 2021
Трка, Датум, Победник, Втор, Трет
Трка ОАЕ, 21–27 февруари
Омлоп Хет Ниусблад, 27 февруари
Страде Бјанке, 6 март
Париз-Ница, 7–14 март
Тирено-Адријатико, 10–16 март
Милано-Санремо, 20 март
Волта а Каталуња, 22–28 март
Класик Брухе-Де Пане, 24 март
Е3 Саксо Банк Класик, 26 март
Гент-Вевелгем, 28 март
Дварс дор Вландерен, 31 март
Трка околу Фландрија, 4 април
Трка околу Баскија, 5–10 април
Амстел Голд Рејс, 18 април
Флеш Валон, 21 април
Лиеж-Бастоњ-Лиеж, 25 април
Тур де Романди, 27 април – 2 мај
Џиро д’Италија, 8–30 мај
Критериум ди Дофине, 30 мај – 6 јуни
Тур де Свис, 6–13 јуни
Тур де Франс, 26 јуни – 18 јули
Класика де Сан Себастијан, 31 јули
Трка околу Полска, 9–15 август
Вуелта а Еспања, 14 август – 5 септември
Класик Бретања, 22 август
/ БинкБенк Тур, 30 август – 5 септември
Ешборн-Франкфурт, 19 септември
Париз-Рубе, 3 октомври
Џиро ди Ломбардија, 9 октомври
1.1 Откажани настани
Поради логистички проблеми поврзани со пандемијата на КОВИД-19 покренати од страна на екипите во однос на патувањето во Австралија (вклучувајќи ги строгите обврски за карантин), трката Тур Даун Андер (19–24 јануари) и трката Голема океанска друмска трка „Кедел Еванс“ (31 јануари) биле откажани. Организаторите на Тур Даун Андер одржале домашен велосипедски фестивал со повеќе трки во разни дисциплини. Во јуни, Гран при Квебек (10 септември) и Гран при Монтреал (12 септември) биле откажани поради пандемијата на КОВИД-19 во Канада. Во август, Хамбуршкиот класик (15 август) и Трката околу Гуангси (14–19 октомври) биле откажани по барање на нивните соодветни организатори, поради пандемијата на КОВИД-19.
Дополнително, од други причини, организаторите на Трката околу Калифорнија во САД, како и оние на Класикот Лондон-Сари во Велика Британија, не побарале регистрација на нивните трки во календарот 2021.
Николче Јаневски

Николче Јаневски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од работничко семејство. Завршил основно училиште и поради лошите материјални услови бил принуден да го прекине натамошното образование. Се вработил како општ работник. Откако стапил во Дванаесеттата македонска ударна бригада бил распореден во третата чета на првиот баталјон. Во сите борби на бригадата против непријателот се покажал како бестрашен борец. Бил учесник во борбите во непосредна близина на Скопје. При нападот на неговиот роден град, третиот баталјон добил борбена задача да ја заземе хидроцентралата Матка. Всушност, штабот на бригадата бил известен дека германците потпомогнати од балистичките сили сакаа да ја минираат хидроцентралата и да го поплават Скопје. Затоа со својата единица се упатил да ја оневозможи оваа намера на Германците. Точно во таа борба против балистичките банди и Германците храбро загинал. Бригадата успеала да ја спаси хидроцентралата, а со тоа и градот Скопје.
2 Наводи
Батајница

Батајница — градска населба на крајниот северозападен дел на Белград, која се наоѓа на територијата на градската општина Земун. Припоена е кон Белград во 1972 година, до кога била село во Срем. Последните децении од типично рамничарско село од војводински тип, со претежно земјоделска дејност, Батајница станала населба од мешан тип и со повеќекратно зголемено население. Според пописот од 2011 година, во Батајница живееле околу 48.600 жители.
Орионска променлива ѕвезда

Орионска променлива ѕвезда — променлива ѕвезда која покажува неправилни и избувни колебања на нејзината сјајност и обично се поврзани со принадлежни расеани маглини. Се смета дека овие млади ѕвезди подоцна стануваат правилни и непроменливи ѕвезди од главната низа со нулта старост. Сјајносните колебања може да бидат во размер од неколку величини.
1 Ѕвезда од типот на T Бик
Ѕвездите од типот на T Бик (T Tau-ѕвезди) се орионски променливи кои имаат својствена флуоресцентни виолетови оддавни линии од единечно јонизирано железо (FeII) во нивните ѕвездени спектри, како и линии од литиум — метал кој обично се уништува при јадреното соединување во ѕвездите.
2 Ѕвезда од типот на FU Орион
Ѕвездите од типот на FU Орион (FU Ori-ѕвезди, наречени и „фуори“) се орионски променливи кои се накачуваат за 5–6 величини, па се спуштаат на една величина и остануваат такви многу децении. Нивниот прототип е FU Орион, а други примери се V1057 Лебед и V1515 Лебед.
3 Промненливост
Од оваа разновидна класа на ѕвезди, некои орионски променливи имаат периодични промени во мал замав (до 1 величина), некои нагло избледуваат, а пак трети имаат спектрални особености кои укажуваат на пад на масата (YY Ori-ѕвезди). Поголем број од овие особености може да се јават во било која орионска променлива.
Поимот „орионска променлива“ е згоден сеопфатен поим, но во поново време се смета за застарен; задржан е на места како Општиот каталог на променливи ѕвезди од историски причини. Астрономите користат поспецијализирани поими кои се однесуваат на фактичките физички разлики меѓу разните млади променливи, како што се „класична ѕвезда од типот на T Бик“ или „ѕвезда од типот на UX Орион“.
4 Наводи
* Samus N.N., Durlevich O.V., et al. ''Combined General Catalog of Variable Stars (GCVS4.2, 2004 Ed.)''* Glasby, J. S. '' The Nebular Variables: International Series of Monographs in Natural Philosophy''*
Видова Пештера

Видова Пештера — сува пештера на севернiot отсек на планината Тара и е во рамките на НП Тара. Пештерата се наоѓа над Перуќац, на 490 м.н.в. и нејзината должина изнесува 25 m.
Формирана е во карбонатни седименти — банковити микроспарити. Отворот е висок 8 m, широк 10 m, ориентиран кон североисток. Од отворот кон внатрешноста хоризонталниот канал се смалува, така што на седмиот метар, висок е 3 м, а широк 1м. Во продолжение се доаѓа до мала сала широка 3м и долга 4м. Оттаму вертикално се двојат два канала долги по 8 м. Пештерата е без накит, со парчиња варовник од таванот. Во подножјето на пештерата, благо североисточно, се наоѓа Перуќачкиот вруток, кој во пораната фаза најверојатно истекувал од пештерата. Опкружувањето на пештерата е обраснато со густ шумски покривач.
1 Поврзано
* Национален парк Тара
Ајант

Ајант или Ајант Големиот (старогрчки: Αἴας, Αἴαντος) — јунак од старогрчката митологија, син на саламинскиот крал Теламон.
1 Учеството во Тројанската војна
Ајант бил вториот најдобар јунак во грчката војска (по Ахил), кој во Тројанската војна особено се прославил во одбраната на мртвото тело на Патрокло. Оттука, по смртта на Ахил, тој се надевал дека ќе го добие Ахиловото оружје, меѓутоа Агамемнон, по желбата на Атина Палада, не му го доделил нему (како најхрабар), туку на Одисеј (како најмудар). Поради тоа, Ајант полудел и заклал стадо овци, мислејќи дека се грчките војници (според една верзија), односно направил масакр во грчката војска (според друга верзија). Кога се освестил и видел што направил, тој извршил самоубиство.
2 Ајант како мотив во уметноста и во популарната култура
* „Ајант“ — драма на старогрчкиот писател Софокле.
* „Ајакс“ — фудбалски клуб од Амстердам, Холандија.
Актеон

Актеон или Актајон (старогрчки: Ἀκταίων) — ловец во старогрчката и во римската митологија. Тој ја видел гола божицата Артемида (Дијана) додека се капела. Поради тоа, божицата го претворила во елен кого го растргнале неговите ловечки кучиња. Според друга верзија, него го убила божицата, зашто се фалел дека е подобар ловец од неа. Актеон бил чест мотив на грчките вази и скулптури.
Арион

Арион (грчки: Ἀρίων) — старогрчки поет од 7 век п.н.е. Тој живеел кај тиранинот Перијандер во Коринт. Според историчарот Херодот, додека се враќал од Италија, Арион го грабнале пирати кои го ограбиле и сакале да го убијат. Пред да умре, тој ги замолил да им отсвири нешто, но тогаш скокнал во морето каде го дочекал еден делфин и на својот грб го однел на островот Тенара.
Атис (митологоја)

Атис — убаво момче во фригиската митологија, симбол на убавината и на минливоста во природата.
1 Митот за Атис
Божицата Кибела се вљубила во Атис и го назначила за свој свештеник, но под услов засекогаш да остане невин. Но, тој не ја извршил наредбата на божицата, туку ја изневерил, а божицата го казнила со лудило. Тогаш, полудениот Атис самиот се осакатил, а од неговата крв никнале синолички. Секоја пролет, првиот ден во рамките на прославата во чест на Кибела, во шумата сечеле бор, го кителе и го носеле во храмот, како симбол на мртвото момче. Вториот ден, со свирката на разни инструменти, верниците го барале Атис, а третиот ден го наоѓале и тогаш свештениците паѓале во транс и се саморанувале.
Љуба Јовановиќ

Љуба Тома Јовановиќ ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште, а потоа се занимавал со земјоделство. Извесно време слугувал кај поимотни соселани. Потоа работел како рудар во рудникот кај Лојане. Во рудникот се движел во кругот на напредните работници и се вклучил во борбата против окупаторот. Во април 1944 година, тој станал борец во редовите на Третата македонска ударна бригада и учествувал во борбите против непријателот кај Лисец, Султан Тепе, Кратово, Пробиштип и други места. Последната борба ја водел покрај реката Треска во октомври 1944 година, кога загинал во борбата против балистите и Германците.
2 Наводи
Змејски Пештери

Змејските Пештери (современ каталонски правопис: ca, Ковез дел Драк; |Cuevas del Drach, Куевас дел Драк) ― четири одлични пештери кои се наоѓаат на островот Мајорка, Балеарските Острови, Шпанија, се протегајќи се на длабочина од 25 м и достигнуваат приближно 4 км во должина. Тие се наоѓаат во општината Манакор, во близина на месноста Порто Кристо. Првпат биле споменати во писмо од 1338 година. Четирите пештери, наречени Црна Пештера, Бела Пештера, Пештера на Луис Салвадор и Пештера на Французите, се поврзани едни со други.
Пештерите биле создавени со внесување на вода преку влезот од Средоземното Море, а некои истражувачи сметаат дека создавањето може да датира од Миоценот. Постои подземно езеро сместено во пештерите наречено Мартелово Езеро, што е околу 115 м во должина и 30 м во ширина, а нејзината длабочина варира помеѓу четири и дванаесет метри. Името го добилe по францускиот истражувач и научник Едуар-Алфред Мартел, сметан за основач на спелеологијата, кој бил поканет да ја истражува пештерата во 1896 година. Додека германскиот истражувач на пештери, М. Ф. Вил, ја мапирал Белата и Црната Ппештера во 1880 година, Мартел пронашол уште две пештери, како и подземното езеро.
Пештерите се отворени за јавноста и една од главните знаменитости во Мајорка. Посетата завршува со класичен концерт изведен од четворица музичари на чамец.
Мико Јанушев - Шајто

Мико В. Јанушев - Шајто ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште, но поради тешките материјални услови на семејството бил принуден да го прекине натамошното образование и да се зафати за разни физички работи. Бил приврзаник на напредното работничко движење и останал доследен на тоа во текот на целиот живот. По окупацијата дошол во судир со окупаторските власти, поради што бил затворен во 1944 година. Истата година од затворот успеал да избега и стапил во Третата македонска ударна бригада. Со бригадата учествувал во сите борби против окупаторот. На 20 септември 1944 година бил учесник во една жестока борба против Германците и балистите и храбро загинал во непосредна близина на реката Треска.
2 Наводи
Санде Јовановски

Санде Петков Јовановски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно селско семејство. Завршил основно училиште, по што се занимавал со земјоделство и чување на добиток. Со доаѓањето на Шеснаесеттата македонска ударна бригада, во септември 1944 година, тој стапил во нејзините редови. Учествувал во борбите против балистичките банди, кои вршеле притисок од кај Качаник на терените на Скопска Црна Гора. Бил учесник и во ноќните акции против германските моторизирани колони во Качаничката Клисура. Во една битка против балистичките банди на 6 ноември 1944 година, храбро загинал кај Бањански Рид. Неговите останки биле пренесени и закопани во родното село Црешево.
2 Наводи
Душко Јовановски

Душко Панчев Јовановски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно и се запишал во средно училиште, но поради окупацијата не го завршил. Во 1944 година станал член на средношколскиот скоевски актив во училиштето. Спроти нападот за ослободувањето на Скопје, учествувал во ударните групи. На 13 ноември 1944 година во уличните борби што ги воделе борците од Третата и Дванаесеттата македонски ударни бригади против Германците, им се придружил и Душко. Ги помагал единиците на НОВ и ПОЈ, кои се бореле за ослободувањето на градот од непријателот. Во уличните борби за ослободување на Скопје, бил погоден од германски куршум. Бил закопан на скопските гробишта.
2 Наводи
Панче Јордашевски

Панче Гошов Јордашевски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од работничко семејство. Татко му работел како месар. По завршувањето на средното техничко училиште, геометарски отсек, работел како геометар. Природно надарен научил повеќе странски јазици. Уште во 1943 година бил вклучен во народно-ослободителното движење за организирана борба против окупаторот. Се истакнал со низа акции против бугарскиот фашистички окупатор во Скопје. Тој дал голем придонес во сместувањето на илегалците и во испраќањето на нови борци во редовите на Четвртиот скопски партизански одред, што бил формиран на Китка. По враќањето од една акција во селото Говрлево, каде бил одржан митинг, во еден судир бил убиен во месноста Чукоец од балистичките банди.
2 Наводи
Васил Капаровски

Васил Капаровски ( во — меѓу Грчец и [[Крушопек]) — македонски партизан, борец за слобода на Македонија и учесник во НОВ.
1 Животопис
Израснал во сиромашно семејство. Завршил основно училиште. Под притисок на теророт на италијанско-албанската фашистичка окупација, тој се доселил во Скопје, каде се вклучил во организираната борба против окупаторот. На 6 септември 1944 година, тој стапил во редовите на Дванаесеттата македонска ударна бригада. Бил борец на третиот баталјон. Во составот на бригадата, учествувал во борбите против Германците и балистичките банди. Учествувал и во борбите што ги водела бригадата на Водно против балистичките банди. Во овие борби храбро загинал, кај месноста Бел Камен, на атарската граница меѓу Грчец и Крушопек. Неговите посмртни останки биле закопани во селото Света Петка.
2 Наводи
Спасен Каранфиловски

Спасен Станков Каранфиловски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во земјоделско семејство. По завршувањето на основното училиште, се занимавал со земјоделство. На 1 јуни 1944 година, тој стапил во Третата македонска ударна бригада. Бил учесник во повеќе борби против бугарскиот и германскиот окупатор. Учествувал во успешниот напад на бригадата на затворот во Идризово за ослободување на политичките затвореници, потоа во борбите против Германците и нивните возови на железничката линија Скопје - Велес. Кон крајот на октомври 1944 година, во една борба против балистите, на теренот покрај Треска, храбро загинал. Бил закопан на местото на загинувањето.
2 Наводи
Стоилко Каимов

Стоилко Стојков Каимов ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно семејство. Завршил основно училиште во селото, а потоа се занимавал со земјоделство. За време на окупацијата бил мобилизиран во бугарската војска, каде останал извесно време. Во есента 1944 година бил пуштен на отсуство по што си дошол во родното село, напуштајќи ја бугарската војска тој и се приклучил на Шеснаесеттата македонска ударна бригада, со која храбро се борел против балистичките сили. Кон крајот на октомври 1944 година враќајки се од Кучевиште каде бил по лекови, паднал и загинал од сопствената пушка. Бил закопан на селските гробишта во Мирковци.
2 Поврзано
* Ангеле Каимов
3 Наводи
Be-ѕвезда

Be-ѕвезди — збир на разнообразни ѕвезди со спектрални типови B и оддавни линии. Во потесна смисла, оние наречени ''класични Be-ѕвезди'' се несуперџиновски B-ѕвезди чиј спектар има (или некогаш имал) една или повеќе Балмерови оддавни линии.
1 Дефиниција и класификација
Многу ѕвезди имаат спектри од типот B и бавни водородни оддавни линии, меѓу кои суперџиновите, Хербиговите Ae/Be-ѕвезди, масопренесувачките двојни системи и B[e]-ѕвездите. Се претпочита поимот „Be-ѕвезда“ да се ограничи на несуперџиновски ѕвезди со една или повеќе оддавни линии на Балмеровата низа. Овие понекогаш се нарекуваат класични Be-ѕвезди. Оддавните линии може да бидат присутни само во извесни периоди.
Иако спектарот од Be-тип е највпечатлив кај ѕвездите од класата B, истиот се забележува и кај обвивните ѕвезди од класите O и A, и овие понекогаш се вбројуваат под рубриката „Be-ѕвезда“. Be-ѕвездите претежно се сметаат за ѕвезди од главната низа, но тука се вклучени и некои подџинови и џинови.
2 Откривање
Првата Be-ѕвезда прогласена за таква е Гама Касиопеја, забележана во 1866 г. од италијанскиот свештеник и астроном Анџело Секи; воедно и првата ѕвезда забележана со оддавни линии. Утврдени се слични спектри кај многу други сјајни ѕвезди, иако доста од нив повеќе не се сметаат за класични Be-ѕвезди. Најсјајната е Ахернар, иако таа е препознаена како Be-ѕвезда дури во 1976 г.
3 Модел
Со стекнатиот увид во процесот на создавањето на оддавни линии на почетокот на XX век станало јасно дека овие линии кај Be-ѕвездите мора да доаѓаат од околуѕвезден материјал исфрлен од ѕвездата и потпомогнат од нејзиното брзо вртење . Сите одлики согледани при набљудување на Be-ѕвездите сега се знае дека се солжат на гасовит диск кој се образува од материјалот исфрлен од ѕвездата. Инфрацрвениот вишок и полазирацијата се последица на расејувањето на ѕвезената светлина во дискот, а оддавните линии настануваат со преобработката на ѕвездената ултравиолетова светлина во гасовитиот диск.
4 Обвивни ѕвезди
Некои Be-ѕвезди имаат спектрални одлики кои се толкуваат како одделена „обвивка“ од гас што ја обиколува ѕвездата, или поточно диск или прстен. Оваа појава се јавува кога гасовитиот диск присутен околу многу Be-ѕвезди гледа кон нас со работ (ободот) и така создава мошне тесни впивни линии во спектарот.
5 Променливост
Be-ѕвездите честопати се видливо и спектроскопски променливи. Можат да се класификуваат како променливи од типот на Гама Касиопеја кога ќе се забележи минлив или променлив диск. Be-ѕвездите што покажуваат променливост без јасна претстава за механизмот се наведени просто како BE во Општиот каталог на променливи ѕвезди. За некои од нив се смета дека се пулсирачки ѕвезди и напати се нарекуваат променливи од типот на Ламбда Еридан.
Грации

Грации (латински: ''Gratiae'') — убави девојки во римската митологија, кои се симбол на мили и симпатични девојки. Во старогрчката митологија, тие се познати како Харити, т.е. трите ќерки на Зевс и Хера: Евфросина (Весела), Аглаја (Сјајна) и Талеја (Обилна, Цветна). Тие се чест мотив во уметноста.
Дирка (митологија)

Дирка (грчки: Δίρκη) — лик во старогрчката митологија, сопруга на тебанскиот крал Ликос.
Кралот Ликос го убил сикионскиот крал Епопеј и ја заробил неговата жена Антиопа. Таа родила два сина кои пред бракот ги зачнала со Зевс. Нив ги протерале и тие биле одгледани од некој овчар, кој им ги дал имињата Зетос и Амфион. Ликос и неговата сопруга Дирка ја мачеле Антиопа, а таа побегнала кај своите синови, кои го убиле Ликос, а Дирка ја врзале за еден бик кој ја распарчил. Потоа, нејзиното тело го фрлиле во еден извор кој потоа бил наречен Дирка по нејзиното име. Во историјата на уметноста, казната на Дирка е претставена во познатата скулптура од 3. или 2. век п.н.е., позната како „Аполонија од Тралес“ (т.н. „Фарнешкиот бик“) која денес се наоѓа во Неапол.
Ендимион

Ендимион (старогрчки: Ἐνδυμίων, Ἐνδυμίωνος) — лик во старогрчката митологија.
Ендимион бил млад ловец во кого се вљубила божицата Селена. За да може да го љуби, таа го заспала; по друга верзија, тој бил казнет со вечен сон затоа што се вљубил во божицата Хера; а по трета верзија, поради неговата љубов кон Хера, Зевс му оставил да избере на кој начин сака да умре, а Ендимион избрал вечен сон како начин да остане вечно млад и бесмртен. Еден антички релјеф го прикажува Ендимион додека спие, а неговото куче лае, објавувајќи го доаѓањето на Селена.
1 Ендимион како мотив во уметноста
* „Селена и Ендимион“ — слика на италијанскиот сликар Себастијано Ричи од 1713 година.
* „Сонот на Ендимион“ — слика на францускиот сликар Ан-Луј Жироде од 1791 година.
* „Дијана и Ендимион“ — слика на францускиот сликар Жером-Мартан Ланглоа од 1822 година.
Кастор и Полукс

Кастор и Полукс (латински: ''Castor'', ''Pollux'') — близнаци во старогрчката и во римската митологија. Тие биле почитувани како заштитници на морепловците и бродоломниците и како бранители на гостопримството. Најчесто биле претставувани како голи или со пурпурни наметки, со шлемови на главите и со ѕвезда.
Кеплер-51

Кеплер-51 — сонцевидна ѕвезда во соѕвездието Лебед со старост од само 500 милиони години. Околу неа кружат три супернадуени планети Кеплер-51b, Кеплер-51c и Кеплер-51d, и имаат најмала густина од сите познати планети. Секоја од нив е со големина на Јупитер, но со маса само неколкупати поголема од Земјината.
Бигор

Бигор или каменец, е цврсто кредесто наталожување кое се состои главно од калциум карбонат (CaCO<sub>3</sub>), кој често се таложи во затполувачи за вода, бојлери и цевки, наменети за топла вода. Исто така, често се среќава како талог во внатрешните површини на старите цевки и други површини од кои што испарила „тврда вода“.
Бојата варира од темно-бела до низа сиви и розови нијански или црвеникава кафеава, во зависност од другите минерали присутни во бигорот. Соединенијата на железото даваат црвеникаво-кафена обоеност.
Покрај тоа што е непријател за гледање и тешко се чисти, бигорот може сериозно да ја оштети или наруши работата на различни водоводни и грејни компоненти. Средствата за отстранување на бигор може да се искористат.
Херакле и Омфала (Рубенс)

''Херакле и Омфала'' — слика масло на платно од Петер Паул Рубенс, насликана околу 1603 година, која денес се наоѓа во музејот Лувр во Париз.
Сликата е со димензии 278 на 215 cm и ги прикажува Херакле и Омфала.
Димона

| settlement_type = град
| translit_lang1 = Hebrew
| translit_lang1_type1 = ISO 259
| translit_lang1_info1 = Dimonah
| image_skyline = File:Dimona Aerial View.jpg
| image_caption = Птичји поглед кон Димона
| image_blank_emblem = Dimona COA.svg
| pushpin_map_alt =
| pushpin_map = Israel north negev#Israel
| pushpin_mapsize =
| pushpin_label_position = right
| pushpin_map_caption =
| coordinates =
| subdivision_type = Држава
| subdivision_name =
| subdivision_type1 =
| subdivision_name1 =
| subdivision_type2 = Округ
| subdivision_name2 =
Јужен
| established_title = Основан
| established_date = 1955
| leader_title = Градоначалник
| leader_name = Бени Битон
| population_footnotes =
| population_total = 34.500
| population_as_of = 2019
| population_density_km2 = auto
| website =
Димона (|דִּימוֹנָה) е град во Израел. Градот се наоѓа во пустината Негев, на околу 30 км југоисточно од градот Бершеба и 35 км западно од Мртвото Море. Административно Димона е дел од Јужниот округ. Според податоците од 2019 година градот имал население од 34.500 жители. На 13 км југоисточно од градот се наоѓа реакторот „Димона“, или Центар за јадрено истражување Шимон Перес.
1 Етимологија
Името на градот како такво било избрано во чест на библискиот истоимен град.
2 Демографија
Димона многумина ја опишуваат како „мини-Индија“ за нејзината индиска еврејска заедница од 7.500 жители. Исто така, тој е дом на израелската црно-хебрејска заедница, порано управувана од нејзиниот основач и духовен водач, Бен Ами Бен-Израел, сега починат. Црните Евреи бројат околу 3.000 во Димона, со дополнителни семејства во Арад, Мицпе Рамон и областа Тиверија. Нивниот официјален статус во Израел бил постојан проблем многу години, но во мај 1990 година, ова прашање било решено со издавање на првите В/ 1 визи, а една година подоцна, со издавање на привремен престој. Статусот бил продолжен до август 2003 година, кога израелското Министерство за внатрешни работи дал постојан престој.
3 Економија
Во раните 1980-ти, текстилните погони, како што е „Димона Текстилс“ , доминирале во индустрискиот сектор. Многу погони оттогаш се затворени. ''Dimona Silica Industries Ltd''. произведува таложени полнила за силика и калциум карбонат. Околу една третина од населението на градот работи на индустриски работни места (хемиски постројки во близина на Мртвото Море) и друга третина во областа на услугите. Како резултат на воведувањето на нови технологии, многу работници станале технолошки вишок во последните години, создавајќи вкупна стапка на невработеност од околу 10%. Димона презел дел од сончевата трансформација на Израел. Индустрискиот комплекс Ротем надвор од градот има десетици сончеви огледала кои ги насочуваат сончевите зраци врз кула која пак го загрева котелот со вода за да создаде пареа, активирајќи турбина за создавање електрична енергија.
4 Географија
Димона е локиран во пустината Негев. Градот е на надморска висина од .
Димона има полупустинска клима. Просечната температура е 18.5 °C.
5 Збратимени градови
Димона е збратимен со:
* Андернах, Германија (1975)
Лов на лавови (Рубенс)

''Лов на лавови'' ― слика од Петер Паул Рубенс од 1621 година, сега чувана во музејот Стара пинакотека во Минхен. На неа се прикажани два лавови нападнати од ловци-јавачи и ловци на пеш. Таа означува крај на интензивната творечка фаза за Рубенс насочена на темата лов.
1 Поврзани теми од Рубенс
2 Библиографија
* Арноут Балис, „''Hunting Scenes''“, том 2, Oxford University Press and Harvey Miller Ltd, coll. Corpus Rubenianum, 1986, 406 стр. (, lire en ligne), забава XVIII
* Дејвид Росанд, „Rubens's Munich Lion Hunt: Its Sources and Significance“, ''The Art Bulletin'', College Art Association, том. 51, бр. 1, март 1969 година, стр. 29 &ndash; 40
Парисовиот суд (Рубенс)

''Парисовиот суд'' ― некоја од неколкуте слики на парисовиот суд произведена од Петер Пол Рубенс, иако тој не ги погодил на 22-те прикази на темата што му се припишуваа на Лукас Кранах Постариот. Големите верзии на 1636 година (Лондон) и 1639 година (Мадрид) се едни од најпознатите. Обете ја покажуваат верзијата на Рубенс за идеализирана женска убавина, со божиците Венера, Минерва и Јунона од едната страна и Парис придружувани од Меркур од другата (верзијата од 1636 година има голо дете крајно лево и Алекто над божиците, додека 1639 верзија додава голо дете помеѓу Минерва и Венера).
1 Верзијата од 1636 година
Оваа верзија ја следи приказната како што е раскажана во лукијановата „Суд на божиците“. Таа ја покажува наградата на златното јаболко, иако промените покажуваат дека Рубенс прво насликал претходна точка во приказната, кога на божиците им било наредено да се соблечат од страна на Меркур. Купена била за Националната галерија во Лондон во 1844 година.
2 Верзија од 1638 година
Насликана во 1638 или 1639 година, оваа верзија сега е во Прадо и била завршена непосредно пред неговата смрт додека бил болен од гихт. По нарачка на братот на Филип IV Шпански, кардинал-инфант Фердинанд Австриски, по смртта на Фердинанд била преселена во шпанската кралска збирка. Во 1788 година Карло III Шпански одлучил дека е нескромно и наредил да се запали, но тој починал пред да се изврши таа наредба.
3 Други верзии
4 Наводи
Хераклит и Демокрит (Рубенс)

''Хараклит и Демокрит'' — слика од фламанскиот уметник Петер Паул Рубенс од 1603 година. Денес се чува во Националниот вајарски музеј во Ваљадолид. На сликата се претставени старогрчките филозофи Хераклит и Демокрит.
Рубенс го изработил ова дело како нарачка за Франциско Гомес де Сандовал Рохас и Борха, придружник на Филип III. Сликата поминал низ повеќе збирки и завршила во збиркат ана сирискиот нафтен магнат Акрам Оџех. По смртта на последниот, сликата му била продадена на Шпанското министерство за култура за 175 милиони пезетапезети во декември 1999 година преку лондонската аукциска куќа Кристис.
Ромул и Рем (Рубенс)

''Ромул и Рем'' ― слика на фламанскиот уметник Петер Пол Рубенс. Сместена е во Капитолските музеи во Рим, Италија. На неа се прикажани браќата Ромул и Рем, кои биле чувани од волк. На сликата е прикажан и богот на реката Тибар како седи на неговата урна, клукајдрвец кој ги надгледувал близнаците за да им донесе храна и пастир кој ги открил доенчињата.
Лов на тигри

''Лов на тигри'' ― голема слика на Петер Пол Рубенс, која содржи лов на тигри. Датира од 1615 до 1616 година и е една од четирите ловечки слики, нарачана од Максимилијан I, електор Баварски за украсување на старата шлајсхајмова палата. Циклусот бил запленет за време на Наполеоновите војни и оваа слика сега се наоѓа во Музејот на ликовни уметности Рен.
Користена била во 2018 година како дел од поставувањето во промотивни материјали за ТВ серијата „Наследство“.
1 Поврзани теми од Рубенс
Романтична ориентација

Романтична ориентација, наречена и афективна или емотивна ориентација, се однесува на полот или родот на лицето во кое некоја личност ќе се зауби или стапи во врска. Се користи наизменично и рамо до рамо со поимот ''сексуална ориентација'' и се заснова на перспективата дека сексуалната привлечност е само една компонента од поголемата динамика. На пример, иако пансексуално лице може да се чувствува сексуално привлечено од луѓе без оглед на полот, тоа може да чувствува романтична привлечност само кон жени.
За асексуалните луѓе, романтичната ориентација честопати се смета за покорисна мерка за привлечност отколку половата определба/сексуалната ориентација.
Врската помеѓу сексуалната привлечност и романтичната привлечност е сè уште под дебата и не е целосно разбрана. Сексуалните и романтичните привлечности честопати се изучуваат заедно. Покрај тоа што истражувањата за сексуалните и романтични спектри ја расветлуваат оваа недоволно истражена тема, голем дел останува сè уште неистражен.
1 Романтични идентитети
Луѓеот честопати се впуштаат во чисто емотивни романтични врски. Се издвојуваат неколку видови на идентитети во однос на емотивната врзаност:* Аромантик: целосна отсутност на романтична привлечност.
* Хетероромантик: романтична привлечност кон лице или лица од спротивниот пол (хетероромантизам).
* Хоморомантик: романтична привлечност кон лица од истиот пол (хоморомантизам).
* Биромантик: романтична привлечност кон два или повеќе рода, или личност(и) од истот или спротивниот пол (биромантизам). Понекогаш се користи наизменично со панромантик.
* Панромантик: романтична привлечност кон личност(и) од кој било пол, односно од сите родови (панромантизам).
* Демиромантик: романтична привлечност кон кој било од горенаведените, но само откако ќе се формира длабока емотивна врска со лицето (лицата) (демиромантизам).
* Сиворомантик: доживување романтична привлечност ретко или само под одредени околности.
2 Дополнителна литература
***
Преображение (Рубенс)

''Преображение'' — слика маслено сликарствомасло на платно од фламанскиот сликар Петер Паул Рубенс од1604-1605 година. Сликата ја прикажува евангелската епизода Преображение Христово и денес се наоѓа во Музејот на убави уметности во Нанси.
Самопортрет (Рубенс, 1638–1639)

''Самопортрет'' ― слика со масло на платно од Рубенс со, димензии 109,5 см на 85 см и датира меѓу 1638 и 1639 година. Сега се наоѓа во Уметничкоисторискиот музеј во Виена. Станува збор за дворски портрет во стил (како што е прикажување на мечот, ракавицата и колоната), но покажува повеќе внимание на деталите на лицето отколку што било вообичаено во портрет од тој вид.
Список на ѕвезди во соѕвездието Часовник

Ова е список на позначајни ѕвезди во соѕвездието Часовник, надолно подредени според сјајноста.
Име, B, Пром, HD, HIP, Рек, Дек, вид.вел., апс.вел., Оддал. (сг), Сп. класа, Белешки
α Hor, α, 26967, 19747, 3,85, 1,07, 117, K1III
R Hor, R, 18242, 13502, 4,7, 1004, M7IIIe, мирида,
δ Hor, δ, 26612, 19515, 4,93, 1,28, 175, A9V
β Hor, β, 18866, 13884, 4,98, 0,07, 313, A5III
μ Hor, μ, 19319, 14240, 5,12, 1,99, 138, F0IV
ζ Hor, ζ, 16920, 12484, 5,21, 1,77, 159, F4IV
ν Hor, ν, 17848, 13141, 5,25, 1,73, 165, A2V, има отпаден диск
η Hor, η, 16555, 12225, 5,30, 2,06, 145, A6V
HD 27588, 27588, 20161, 5,33, 1,08, 231, K2III
λ Hor, λ, 15233, 11258, 5,36, 1,91, 160, F2III
ι Hor, ι, 17051, 12653, 5,40, 4,22, 56, G3IV, има планета (b)
HD 22231, 22231, 16509, 5,67, 0,80, 307, K3III, претпоставена променлива
TW Hor, TW, 20234, 14930, 5,71, −2,32, 1315, C5II, полуправилна променлива,
HD 23719, 23719, 17534, 5,72, 0,47, 365, K1III
γ Hor, γ, 17504, 12871, 5,73, 2,03, 179, G8III/IV
HD 14641, 14641, 10871, 5,81, −0,38, 564, K5III, променлива ѕвезда,
HD 20640, 20640, 15305, 5,84, 0,03, 473, K2III
HD 24706, 24706, 18199, 5,93, 0,72, 360, K3III
TU Hor, TU, 21981, 16339, 5,98, 0,70, 370, A2V, вртечка елипсоидна променлива,
HD 18185, 18185, 13387, 6,03, −0,12, 553, K1III
HD 19948, 19948, 14749, 6,11, 0,73, 388, K1III
HD 17254, 17254, 12775, 6,15, 0,68, 404, A2V
HD 18265, 18265, 13518, 6,22, −1,45, 1113, K4III, претпоставена променлива
HD 17326, 17326, 12717, 6,23, 2,55, 178, F5V
HD 16170, 16170, 11925, 6,24, 2,60, 174, F6V
HD 15646, 15646, 11479, 6,35, 0,99, 385, A0V
HD 26927, 26927, 19721, 6,36, −1,07, 1000, K3III
TZ Hor, TZ, 15379, 11293, 6,39, −0,86, 921, M5III, полуправилна променлива,
HD 21011, 21011, 15655, 6,40, 0,68, 453, K0III
HD 18292, 18292, 13429, 6,47, 0,71, 463, K0/K1III
HD 23670, 23670, 17493, 6,49, 0,53, 508, G8/K0III
HD 21360, 21360, 15884, 6,50, 0,87, 435, A0V
HD 23308, 23308, 17298, 6,50, 3,52, 128, F8V
HD 27631, 27631, 20199, 8,25, 148, G3IV, има планета (b)
WASP-120, 11, F5, има преминувачка планета (b)
GJ 1061, 13,03, 12, M5.5, блиско црвено џуџе
WW Hor, WW, 17,6, AM Her-променлива и затемнувачка двојка,
1 Поврзано
* Список на ѕвезди по соѕвездие
Никола Киранџиски

Никола Киранџиски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство. Завршил основно училиште, па се занимавал со земјоделство и чување добиток. Бил мобилизиран во бугарската фашистичка војска, но во ceптемвpи 1944 година избегал и стапил во Третата македонска ударна бригада со која дејствувал на планината Китка и се придружил на Дванаесеттата македонска ударна бригада која водела борби против балистите на Водно. Во ноември 1944 година учествувал во разбивањето на германските единици а потоа во уличните борби во Скопје. Откако градот бил заземен и целосно ослободен, загинал од еден соборец во тек на краток одмор, при чистење на пушката. Бил закопан на селските гробишта во Кучевиште.
2 Наводи
Автопортрет со Изабела Брант

''Автопортрет со Изабела Брант'' (околу 1609 година) ― автопортрет на фламанскиот барокен сликар Петер Паул Рубенс и неговата прва сопруга Изабела Брант. Тие се венчале на 3 октомври 1609 година, во опатијата Свети Михаил, Антверпен, кратко време откако тој се вратил во градот по осум години поминати во Италија.
Сликата е целосен двоен портрет на двојката која седи под лак од анамска рака. Тие се опкружени со симболика на љубов и брак: анамската рака и градината се традиционални симболи на љубовта, а држењето на десните раце ''(junctio dextrarum'') претставува заедница преку брак. Дополнително, Рубенс се прикажува како аристократски господин со левата рака на навалот на мечот.
1 Поединости
2 Наводи
Борислав Кирков

Борислав Павлов Кирков ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство. Завршил основно училиште во селото, а потоа се занимавал со земјоделство. На 12 септември стапил во Шеснаесеттата македонска ударна бригада, со која учествувал во секојдневните борби против силните балистички сили на разни позиции на Скопска Црна Гора. Во октомври 1944 година во една борба против балистите, кај Чучерскиот Рид, бил погоден и загинал на самото место. Неговите посмртни останки биле пренесени и закопани во гробиштата во родното село Љубанци.
2 Наводи
Богдан Кметовски

Богдан Филип Кметовски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство. Основно училиште завршил во своето родно село, по што се занимавал со земјоделство и чување на добиток. Во Шеснаесеттата македонска ударна бригада стапил од самото нејзино формирање. Се борел против балистите на Скопска Црна Гора, а учествувал и во ослободувањето на Скопје. Бил ранет во последната борба против балистите во Шишево и пренесен во Скопската болница на лекување, од каде бил пуштен на домашно лекување. Од последиците на раните, починал во почетокот на 1945 година. Бил закопан на гробиштата во Побожје.
2 Поврзано
* Милан Кметов
3 Наводи
Саво Климов

Саво Стојанов Климов ( во — во ) — македонски партизан, борец за слобода на Македонија и учесник во НОВ.
1 Животопис
Неговите родители се населиле во Романија, како печалбари, а подоцна се вратиле во Скопје. Тука ја завршил гимназијата, по што набргу стапил во народно-ослободителното движење и зел непосредно учество во борбите за ослободување на Скопје. На 13 ноември 1944 година учествувал во уличните борби против Германците. Загинал на левата страна на Бардовци под тврдините на Кале, на денот на ослободувањето на Скопје - 13 ноември, 1944 година.
2 Наводи
Војчо Коларовски

Војчо Ј. Коларовски ( ? во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно селско семејство. Завршил основно училиште. Во 1941 и 1942 година селаните од Бањани активно го помагале Првиот и Вториот скопски партизански одред. Доаѓањето на Шеснаесеттата македонска ударна бригада на овој терен, есента 1944 година, ја пречекале со радост. Во септември 1944 година стапил во бригадата и се борел против балистите. Во една од борбите против балистичките банди во октомври 1944 година, храбро загинал кај соседното село Чучер. Бил закопан на селските гробишта.
2 Наводи
Милисав Костадинов

Милисав Столев Костадинов ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште во родниот град. Произлегува од работничко семејство. Работел како трговски помошник. Уште во 1942 година стапил во народно-ослободително движење и како напреден младинец учествувал во разни акции: собирање на материјална помош, растурање летоци, како и во прифаќањето на нови симпатизери за НОВ. На 11 септември 1944 година заминал во партизани и станал борец на Четвртиот скопски партизански одред. Подоцна се приклучил во Дванаесеттата македонска ударна бригада, во вториот баталјон. Активно учествувал во сите борби против Германците и балистите. На 13 ноември учествувал во уличните борби за ослободување на Скопје. При еден јуриш на едно германско упориште, тој бил застрелан и загинал на самото место. Бил закопан на скопските гробишта.
2 Наводи
Стеван Којчинов

Стеван Цветков Којчинов ( во — во ) — македонски партизан, борец за слобода на Македонија и учесник во НОВ.
1 Животопис
Основно училиште завршил во родното село. Уште пред да и пристапи на Шеснаесеттата македонска ударна бригада, со своите соселани се борел против балистичките банди што доаѓале во неговото село да го ограбуваат. Со доаѓањето на Шеснаесеттата македонска ударна бригада, меѓу првите стапил во нејзините редови и учествувал во секојдневните борби против балистите. Учествувал во борбите и против германските моторизирани колони, кои од Грција се повлекувале по Качаничката Клисура. Во една борба против балистите, на 9 ноември 1944 година, храбро загинал кај Глушка Каменица. Бил закопан во своето родно село, Чучер.
2 Поврзано
* Стоилко Којчинов — македонски партизан, учесник во НОВ
3 Наводи
Александар Костадиновски

Александар Трајков Костадиновски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од бедно семејство, поради што немал услови да го продолжи своето образование и затоа изучил браварски занает. Во скопската ложилница работел како бравар. Се вклучил во народно-ослободителното движење и во акциите за припремање на оружено востание против окупаторот. На 15 септември 1944 година, стапил во редовите на Дванаесеттата македонска ударна бригада, во втората чета на првиот баталјон. Бил учесник во маршот на бригадата како и во борбите против балистите и Германците. По успешното потиснување на балистичките сили од падините на Водно, учествувал и во борбите на терените околу концентрираните балистички банди. Во ова победоносна борба, го изгубил својот живот.
Иван Колосенко

Иван Колосенко ( во Русија — во ) — руски партизан, борец за слобода на Македонија, припадник на Црвената Армија и учесник во НОВ.
1 Животопис
Кога во септември 1944 година Дванаесеттата македонска ударна бригада го имала минирано транспортниот воз кај Зелениково, со уште неколку заробеници успеал да побегне од заробеништво и да и се приклучи на бригадата. Така станал борец во нејзините редови во составот на втората чета од првиот баталјон. Бил смел и примерен борец и бргу станал пушкомитралезец и командир на одделение. Во завршните борби за ослободувањето на Македонија и Скопје, со бригадата се борел за заземање на хидроцентралата Матка, каде биле сконцентрирани големи балистички сили. Во оваа жестока борба против балистичките банди, Иван храбро загинал со уште неколкумина свои соборци.
Во нивна чест во дворот на хидроцентралата Матка е подгинат споменик, пред кој се чествува нивното храбро дело за спасување и ослободување на градот Скопје. Официјални државни претставници на Руската амбасада во Македонија исто така учествуваат во овие настани и вообичаено церемонијата се случува околу 9 мај - денот на победата над фашизмот.
2 Наводи